RPT PERSOAL DIRECTIVO
ADMINISTRACIÓN LOCAL — Municipal — Pontevedra (Presupostos e cadros de persoal, 11/10/2019)

A Xunta de Goberno Local, na sesión de 23/08/2019 aprobou inicialmente a Relación de Postos de Traballo (RPT) do persoal directivo do Concello de Pontevedra e do seu organismos autónomo. No Boletín Oficial da Provincia de Pontevedra núm.164 do 28/08/2019, publicouse anuncio de exposición ao público do expediente de modificación da RPT, tras o que estivo exposta ao público durante 20 días hábiles, presentándose varias alegacións que obran no expediente. Estas alegacións foron resoltas mediante acordo da Xunta de Goberno Local de data 30/09/2019 no cal acordouse así mesmo aprobar definitivamente a RPT do persoal directivo do Concello de Pontevedra e do seu organismo autónomo para que entre en vigor o día 01/10/2019. Unha vez aprobada definitivamente a RPT do persoal directivo, procederase a publicación deste acordo de aprobación definitiva na Sede electrónica do Concello de Pontevedra. Xa que logo, en cumprimento do disposto no punto cuarto do acordo da Xunta de Goberno Local de data 30/09/2019 procédese á publicación do seu ANEXO I, no que se recolle integramente a RPT de persoal directivo do Concello de Pontevedra e do seu organismo autónomo que entrará en vigor o 01/10/2019: 1) DENOMINACIÓN DO POSTO. Utilízanse as denominacións do posto directivo.2) DOT = DOTACIÓN. Significa o número de postos de traballo que se agrupan nunha soa liña nos que concorre idéntica denominación, requisitos e características incluídas as retribucións complementarias.3) VIN = VINCULACIÓN. Indica a vinculación do persoal coa Administración municipal: Directivo (DIR). 4) FP = FORMA DE PROVISIÓN. A FP normal dos postos directivos é a de libre designación (na clave se porá LD). 5) RB= RETRIBUCIÓNS BÁSICAS. As retribucións básicas do posto identifícanse coa clave RB.6) CD= COMPLEMENTO DE DESTINO Reflicte o nivel asignado a cada posto, cando procede, para os efectos da percepción do complemento de destino que se corresponde co de funcionario de carreira.7) CE= COMPLEMENTO ESPECÍFICO. Reflicte o importe anual en euros do complemento específico global asignado ao posto.8) CP= COMPLEMENTO DO POSTO. No caso do posto de Director/a Xerente ten asignado como retribución complementaria a de complemento do posto (a clave é a de CP). 9) ADM= ADMINISTRACIÓN. En Administración indicase se os postos están abertos a provisión por persoal que non forma parte do Concello de Pontevedra. Se están reservados a provisión por persoal do Concello de Pontevedra ponse a clave AL e se están abertos a provisión por persoal que non forma parte do Concello de Pontevedra ponse ALXE.10) FE= FORMACIÓN ESPECÍFICA.11) ST = SITUACIÓN. Nesta columna exprésase a relación do ocupante co posto de traballo: (V) = Vacante; (T) = Desempeñado por funcionario de carreira; (P) = Desempeñado por persoal non funcionario de carreira; e (E) = Outras situacións administrativas. Na columna as letras van precedidas do guarismo que indica o número de postos que se encontran en cada situación cando os mesmos se reflicten de forma agrupada. Pontevedra, na data da sinatura electrónica A concelleira de persoal e cultura Traute Bacigalupo Diez Canseco